

***Број: 02 - \_\_\_\_\_\_\_\_\_\_ П Р Е Д Л О Г***

***\_\_\_\_\_\_\_\_\_\_\_\_ година***

***С к о п ј е***

***ЗАПИСНИК***

***од Сто дваесет и седмата седница на Управниот одбор на***

***Фондот за здравствено осигурување на Република Северна Македонија,***

*одржана на 17 октомври 2022 година со почеток во 12.00 часот*

*во просториите на Фондот*

***Присутни членови на Управниот одбор:***

* *Дејан Николовски, претставник од Министерството за финансии – претседател;*
* *д-р Љубиша Каранфиловски, претставник од Сојузот на синдикатите на Македонија – член;*
* *д-р Димитар Димитриевски, претставник од здружението на пензионерите – член;*
* *проф. д-р Јадранка Дабовиќ Анастасовска, претставник на осигурениците   – член;*
* *д-р спец. д-р сци. Тања Дејаноска, претставник на стопанствениците – член;*
* *дипл. фарм. спец. Маја Ковачева, претставник од Лекарската, Фармацевтската и Стоматолошката комора на Македонија – член.*

***Отсутни членови на Управниот одбор:***

* *д-р Арбен Љабеништа, претставник од Министерството за здравство – заменик на претседателот;*

***Присутни од ФЗОМ:***

* *Христо Трповски, раководител на одделението за регрес и судски постапки, во својство на записничар.*

*Претседателот Дејан Николовски ја отвори и водеше седницата. На почетокот утврди дека се присутни шест членови на Управниот одбор, со што условите за полноважно работење и одлучување се исполнети. Потоа наведе дека за денешната седница се предлага разгледување на само една точка, односно се предлага следниот*

***П Р Е Д Л О Г - Д Н Е В Е Н Р Е Д***

# Разгледување на листата на пријавени кандидати на конкурсот за именување на директор на Фондот за здравствено осигурување на Република Северна Македонија.

*Предлогот беше едногласно прифатен, со што за работата на Сто дваесет и седмата седница, Управниот одбор едногласно го усвои следниот*

***Д Н Е В Е Н Р Е Д***

# Разгледување на листата на пријавени кандидати на конкурсот за именување на директор на Фондот за здравствено осигурување на Република Северна Македонија.

*Потоа се пристапи кон работа по единствената точка на дневниот ред.*

***ТОЧКА 1 -*** *Разгледување на листата на пријавени кандидати на конкурсот за именување на директор на Фондот за здравствено осигурување на Република Северна Македонија*

*Во рамките на единствената точка од дневниот ред, претседателот Дејан Николовски, како претседател на конкурсната комисија за спроведување на конкурсот за именување на директор на Фондот, ги запозна членовите на Управниот одбор дека комисијата пред почетокот на оваа седница одржа состанок. Наведе дека на состанокот беше отворена и разгледана единствената пристигната пријава по конкурсот кој беше објавен во дневниот печат на 15 септември 2022 година. Притоа, се утврди дека кандидатот ги поднел сите документи предвидени со конкурсот. За отворањето и разгледувањето на пријавата Комисијата состави записник, кој се доставува на Управниот одбор заедно со листата на пријавени кандидати. Обврска на Управниот одбор е на министерот за здравство да му ја достави листата на пријавени кандидати и поднесената документација од единствениот кандидат, а министерот согласно Законот за здравственото осигурување треба до Владата да достави предлог за именување на директор на Фондот.*

*Управниот одбор го разгледа записникот од работата на комисијата и листата на пријавени кандидати по што едногласно донесе*

***Заклучок:*** *Листата на кандидати да се достави на министерот за здравство заради негово постапување согласно законските прописи.*

*Со тоа дневниот ред беше исцрпен и Управниот одбор во 12.40 часот заврши со работата на Сто дваесет и седмата седница.*

***Записничар, Управен одбор/Bordi drejtues***

***Христо Трповски Претседател/Kryetar,***

***D-r Arben Lab*ё*nishta***